
ŠAKIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS

DĖL ATSTOVAVIMO RAJONO SAVIVALDYBEI UŽDAROSIOS AKCINĖS BENDROVĖS „ŠAKIŲ VAISTINĖ“ VISUOTINIAME AKCININKŲ SUSIRINKIME
2012 m. lapkričio 12 d. Nr. AT-1227
Šakiai


Vadovaudamasis Lietuvos Respublikos akcinių bendrovių įstatymo (Žin., 2000, Nr. 64-1914; 2003, Nr. 123-5574; 2009, Nr. 91-3914) 21 str., rajono savivaldybės administracijos direktoriaus 2007 m. liepos 12 d. įsakymu Nr. AT-889 patvirtintų Atstovavimo savivaldybei bendrovėse taisyklių 8 p. bei atsižvelgdamas į tai, kad Šakių rajono savivaldybė turi 11994 vnt. uždarosios akcinės bendrovės „Šakių vaistinė“ akcijų, kurios suteikia 97,35 proc. balsų, ir į uždarosios akcinės bendrovės „Šakių vaistinė“ 2012 m. lapkričio 6 d. pranešimą,

įgalioju rajono savivaldybės administracijos Biudžeto ir turto skyriaus vyresniąją specialistę Felicitą Totoraitienę atstovauti savivaldybei (savivaldybės administracijos direktoriaus valdomų savivaldybei nuosavybės teise priklausančių akcijų skaičius – 11994, nominalioji vertė – 41 Lt, akcijų suteikiamų balsų skaičius – 11994, balsų dalis – 11994/12320) 2012 m. lapkričio 29 d. vyksiančiame uždarosios akcinės bendrovės „Šakių vaistinė“ (kodas 174322935) visuotiniame akcininkų susirinkime ir balsuoti darbotvarkės klausimu:

Dėl audito įmonės parinkimo UAB „Šakių vaistinė“ 2012 metų finansinių ataskaitų auditui atlikti ir audito paslaugų apmokėjimo sąlygų nustatymo – „už“.

